2. ΑΝΑΚΟΙΝΩΣΙΣ ΥΠΟΥΡΓΟΥ ΕΞΩΤΕΡΙΚΩΝ Αριθ.ΥΣ 01-16 της 5/13 Φεβρ. 1970 (ΦΕΚ Α΄ 36 ) Περί καταγγελίας της Συμβάσεως της Ρώμης περί προασπίσεως των δικαιωμάτων του ανθρώπου και των θεμελιωδών ελευθεριών και του προσθέτου εις αυτήν Πρωτοκόλλου των Παρισίων (Ν.2329 από 18/21 Μαρτίου 1953). Ο επί των Εξωτερικών Υπουργός ανακοινοί ότι κατηγγέλθη την 12ην Δεκεμβρίου 1969 η Σύμβασις της Ρώμης περί προασπίσεως των δικαιωμάτων του ανθρώπου και των θεμελιωδών ελευθεριών της 4ης Νοεμβρίου 1950 και το από 20 Μαρτίου 1952 πρόσθετον εις αυτήν Πρωτόκολλον των Παρισίων, ίνα αύτη, κατά τας διατάξεις του άρθρου 65 της Συμβάσεως, παύση ισχύουσα δια την Ελλάδα από 12 Ιουνίου 1970. Ο ΥΠΟΥΡΓΟΣ Π. ΠΙΠΙΝΕΛΗΣ

[Source: greek_legal_code_raptarchis | Tokens: 648]